Liste over spillere i Manchester United FC

Dette er en liste over spillere i Manchester United med minst hundre seriekamper for klubben. For en liste over alle spillere i Manchester United med artikkel på Wikipedia på norsk (bokmål), se Kategori:Fotballspillere for Manchester United FC. For Manchester Uniteds nåværende tropp, se Manchester United FC – Spillerstall.

Liste over spillere i Manchester United FC er en fullstendig oversikt over spillere med minst 100 seriekamper for Manchester United Football Club. Manchester United Football Club, bedre kjent som Manchester United, er en engelsk profesjonell fotballklubb beliggende i Old Trafford, Manchester. Klubben ble stiftet i 1878 under navnet Newton Heath LYR FC og spilte sin første obligatoriske kamp i oktober 1886, da de deltok i FA-cupen for første gang. Klubben byttet navn til Manchester United FC i 1902 og flyttet til Old Trafford i 1910, hvor de også spiller sine hjemmekamper. Manchester United er, målt i antall serie- og cupmesterskap, Englands mest suksessrike fotballklubb, og sikret seg sitt første større trofé i 1908, da klubben vant engelsk 1. divisjon. Klubben har etter dette vunnet serien ytterligere 19 ganger, FA-Cupen elleve ganger og ligacupen fire ganger. De har også vunnet UEFA Champions League tre ganger. Klubben hadde sin mest suksessrike periode under Alex Ferguson fra 1986 til 2013, da Ferguson ledet laget til 13 seriemesterskap og to Champions League-titler.

Etter at klubben startet å spille obligatoriske kamper, har mer enn 850 spillere spilt for Manchester United. Av disse har 172 spillere spilt hundre eller flere seriekamper for klubben; det er disse som er listet her. Sju av spillerne spiller fortsatt for klubben. Kantspilleren Ryan Giggs har flest seriekamper i klubbens historie, med 672 seriekamper fra 1990 til 2014. Spissen Bobby Charlton er den som har flest seriemål for klubben, med 199 scoringer på 606 kamper fra 1956 til 1973.

Tabellforklaring

Generelt
 Seriekamper og seriemål inkluderer kun obligatoriske kamper for førstelaget, og omfatter kamper fra Premier League, engelsk 1. divisjon og engelsk 2. divisjon. Spillere som har blitt byttet inn eller ut i løpet av en kamp, er også tatt med. Kamper sammenlagt omfatter alle kamper spilt av førstelaget, og inkluderer andre obligatoriske kamper, men ikke vennskapskamper.
 Spillerne er rangert etter antall seriekamper spilt, med spilleren som har scoret flest mål først, dersom to eller flere spillere står likt.
 Posisjonene er listet i henhold til de taktiske formasjonene som ble brukt i sin tid. Endringer i navn på posisjoner i forsvar og på midtbane reflekterer endringene i taktikker som fant sted fra 1960-tallet av. 1960 er brytingspunkt for endringer i navn på posisjoner i forsvar og på midtbane.

Tabelloversikt
 Nasjonalitet – Dersom en spiller spilte landslagsfotball, er det landet/landene han spilte for, som er lagt til grunn. Ellers er det landet hvor spilleren er født, som er brukt.
 Karriere i Manchester United – Året for en spillers første kamp for Manchester United, til året for spillerens siste kamp for klubben.
 Seriekamper – Antall seriekamper spilt.
 Seriemål – Antall mål scoret i serien.
 Kamper sammenlagt – Det totale antall obligatoriske kamper spilt for klubben.
 Mål sammenlagt – Det totale antall mål scoret i obligatoriske kamper for klubben.

Spillere

Statistikken er oppdatert 6. mai 2016

Klubbkapteiner

Fra 1882 og til 2016 har 45 spillere vært klubbkaptein for Newton Heath LYR FC, Newton Heath FC eller Manchester United FC. Den første av klubbens klubbkapteiner man kjenner til, var E. Thomas, som var kaptein fra 1882 til 1883. Den av klubbens spillere som har vært klubbkaptein over lengst periode, er Bryan Robson, som var kaptein fra 1982 til 1994, hvorav de to siste årene sammen med Steve Bruce. Roy Keane er klubbens mestvinnende som klubbkaptein, med fire Premier League-titler, to FA-cuptitler, en Community Shield-tittel, et vunnet Champions League-mesterskap, samt et vunnet Intercontinental Cup-mesterskap. Nåværende klubbkaptein, Wayne Rooney, tok over etter Nemanja Vidić, da Vidić forlot klubben i 2014.

Fotnoter

Referanser

Litteratur

Eksterne lenker
 StretfordEnd.co.uk, Manchester Uniteds offisielle nettsted for statistikk 

 
Spillere i Manchester United FC
Spillere i Manchester United FC